el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el pt es en en el en el el el el el el el el el el el el el el el el el el el el el el el el el es en en el en el el el el el el el el el en el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Είναι μερικοί άνθρωποι, είναι μερικές προσωπικότητες που αυτά που έχουν καταφέρει δεν χωρούν σε γράμματα βαλμένα στην σειρά και οι λέξεις δεν είναι αρκετές για να περιγράψουν το μεγαλείο τους. Ο Νίκος Γκάλης γεννήθηκε στις 23 Ιουλίου του 1957, κλείνει τα 61 χρόνια ζωής του και η καριέρα του και αυτά που έχει προσφέρει στο ελληνικό μπάσκετ και τον ελληνικό αθλητισμό ξεπερνούν όσα μπορεί να είχε καταφέρει κάποια στιγμή να ονειρευτεί.
Οι τίτλοι είναι άπειροι και ίσως να χάνουν την λάμψη τους όταν στέκονται δίπλα στο όνομα του Νίκου Γκάλη. Του ανθρώπου που γεννήθηκε και με μια πορτοκαλί μπάλα στα χέρια κατάφερε και έγραψε χρυσές σελίδες ιστορίας, ενώ με όπλο του το ταλέντο του μπήκε στις καρδιές όλων των Ελλήνων.
Στην καριέρα του αναδείχθηκε 11 φορές πρώτος σκόρερ του ελληνικού πρωταθλήματος, 2 φορές πρώτος σκόρερ του κυπέλλου Πρωταθλητριών ομάδων Ευρώπης, 4 φορές πρώτος σκόρερ σε Eurobasket και μία φορά πρώτος σκόρερ σε Μundobasket.
Αυτά όμως λίγο πολύ όλοι τα ξέρουν και όλοι τα θυμούνται. Τα συναισθήματα είναι εκείνα που μένουν και αυτά που έχει γεννήσει ο Γκάλης είναι άπειρα.
Κατάφερε και ένωσε όλους τους Έλληνες, ήταν ένας από εκείνους που με τον τίτλο του 1987 μπήκε σε κάθε ελληνικό σπίτι και έφερε την απόλυτη ευτυχία, ενώ μέσα στο παρκέ έγινε το καμάρι μας.
Ένας Hall of Famer που με όπλο το ταλέντο του «χόρευε» μέσα στα παρκέ και οι κινήσεις του έμοιαζαν με ποίηση βγαλμένη από όνειρο.
Ο Νικός Γκάλης εκτός από τίτλους και διακρίσεις θα έχει πάντα στα παράσημα του το ότι κατάφερε και αγαπήθηκε από όλους. Με μοναδικό του «όπλο» μια μπάλα, έδωσε απλόχερα ότι είχε μέσα στην ψυχή του και αυτό μετουσιώθηκε σε ταλέντο πάνω στο παρκέ που όμοιο του δεν έχει ξαναβγεί στην Ελλάδα.
Το gazzetta.gr γυρίζει τον χρόνο πίσω και μέσα από τα 61 φωτογραφικά κλικ του «Γκάνγκστερ» θυμάται κάποια από τα κομμάτια της διαδρομής του. Άρης, Παναθηναϊκός και Εθνική ομάδα ή αλλιώς κίτρινα, πράσινα και γαλανόλευκα συνθέτουν τα χρώματα από όλο τον πίνακα της ζωής του Γκάλη που λατρέψαμε όσο κανενός άλλου.
ΝΙΚΟ ΓΚΑΛΗ ΣΕ ΕΥΧΑΡΙΣΤΟΥΜΕ ΓΙΑ ΟΛΑ…
Πριν από 39 χρόνια ο Νίκος Γκάλης πάταγε το πόδι του στην Ελλάδα με σκοπό να αλλάξει τον ρου της ιστορίας μίας ολόκληρης χώρας…
Στις αρχές της δεκαετίας του ’80, ο αντιπρόεδρος της ΕΟΚ, Άγης Κυνηγόπουλος ήταν εκείνος που είχε εξασφαλίσει την ελληνική ταυτότητα του Γκάλη ως κοινοτάρχης Τριλόφου Θεσσαλονίκης!
Με τη φανέλα του Άρη έγραψε τις πιο χρυσές σελίδες, τόσο του ίδιου, όσο και της ομάδας
Ο Νίκος Γκάλης οδήγησε τον Άρη στην κατάκτηση οκτώ πρωταθλημάτων (τα επτά συνεχόμενα) και έξι κυπέλλων
Αγωνίστηκε σε 384 αγώνες του πρωταθλήματος σημείωσε 12.849 πόντους (33,4 κατά μέσο όρο) και είναι ο πρώτος σκόρερ όλων των εποχών.
Ρεκόρ πόντων σε ευρωπαϊκό ματς σημείωσε το 1981 όταν και σημείωσε 57 πόντους το 1981, στον αγώνα Άρη-Βενέτσια για το κύπελλο Κόρατς
«Τι την έκανε τη μπάλα ο Θεός;» Την Δευτέρα 28 Μαρτίου 1988 ο Άρης κερδίζει τον ΠΑΟΚ στον προημιτελικό του κυπέλλου και ο Νίκος Γκάλης τελειώνει το ματς με τη μπάλα να στριφογυρίζει στο δάχτυλό του…
Στις 13/5/1992 έμελλε να δώσει το τελευταίο του παιχνίδι με τη φανέλα του Άρη. Ήταν ο τελικός κυπέλλου με την ΑΕΚ στο ΣΕΦ (νίκη του Άρη με 74-62) με τον ίδιο να έχει 18 πόντους με 6/9 δίποντα, 6/9 βολές, 0/1 τρίποντο και 7 ασίστ.
Στις 14/7/1992 ολοκληρώνεται μία από τις πιο ιστορικές στιγμές του ελληνικού μπάσκετ. Ο Νίκος Γκάλης αποχαιρετάει τον Άρη και συμφωνεί με τον Παναθηναϊκό
Στις 25 Σεπτεμβρίου 1994 ο Νίκος Γκάλης συμμετείχε στο τελευταίο ντέρμπι της καριέρας του. Ήταν το ματς του Σπόρτιγκ μεταξύ Παναθηναϊκού-Ολυμπιακού, ενώ με τους «πράσινους» κατέκτησε ένα κύπελλο Ελλάδας και πήρε μέρος σε δύο Final 4.
Στο Μουντομπάσκετ του Καναδά το 1986 ο Νίκος Γκάλης σημειώνει ρεκόρ καριέρα με τη γαλανόλευκη φανέλα σημειώνοντας 53 πόντους στην πρεμιέρα της διοργάνωσης απέναντι στον Παναμά.
Το Eurobasket 1987 ήταν η απαρχή της εκτόξευσης του ελληνικού μπάσκετ, με τον ίδιο να σημειώνει 40 πόντους στον μεγάλο τελικό απέναντι την πανίσχυρη Σοβιετική Ένωση και να αναδεικνύεται MVP και πρώτος σκόρερ της διοργάνωσης.
Στην τελετή έναρξη των Ολυμπιακών Αγώνων του 2004, ο Νίκος Γκάλης ήταν ο πρώτος λαμπαδηδρόμος της Ολυμπιακής Φλόγας.
Στις 7 Μαΐου 2013 αποσύρθηκε για πάντα η φανέλα με το νούμερο «6» του Άρη στην οροφή του Nick Galis Hall. Ήταν μία από τις μεγαλύτερες τιμητικές εκδηλώσεις που έχουν γίνει στην Ελλάδα
Την Πρωταπριλιά του 2017 ανακοινώθηκε από το διάσημο Naismith Hall of Fame και στις 8 Σεπτεμβρίου καθήλωσε τους πάντες με τη συγκλονιστική του ομιλία